BECKWITH] - TEXT AND TRANSLATION 549 
A hiki aku la ka Makaula iloko o kela akoakoa, aia hoi, ua hoakoa- 
koaia na kaikamahine ma kahi hookahi, e ku ana imua o ke Alii. 
Ninau aku la ka Makaula i kekahi poe o ka Aha, “ Heaha ka hana 
a keia Aha? <A heaha hoi ka hana a keia poe kaikamahine e ku poai 
nei imua 0 ke Alii?” 
Haiia mai la, “Ua kuahauaia na kaikamahine puupaa a pau ma 
ke kauoha a ke Alii, a o ka mea a Aiwohikupua e makemake ai, alaila, . 
e lawe oia elua mau kaikamahine i mau wahine nana, a o laua na mea 
pani ma ka hakahaka o Poliahu a me Hinaikamalama, a o na makua 
nana na kaikamahine i laweia i mau wahine na ke Alii, e hoaahuia ka 
Abuula no laua.” 
Ta manawa, ku ae la ua Makaula nei, a kahea aku la me ka leo nw 
imua o ke Alii ame ka Aha a pau: 
“FE ke Alii, ke ike nei au, he mea maikai no ke Alii ka, lawe ana i 
kekahi o keia poe puupaa i mea hoolealea no ke Alii; aka, aole e 
hiki i kekahi o keia poe kaikamahine puupaa ke pani ma ka haka- 
haka o Poliahu a me Hinaikamalama. 
“Tna i nana iho nei wau i kekahi o keia poe puupaa, ua ane like 
iki aku ka maikai me ka uha hema o ka’u mau kaikamahine, alaila, 
e aho la ia. He nani no keia poe, aole nae e like aku me kekahi o 
ka’u poe kaikamahine.” 
I mai la o Aiwohikupua me ka leo huhu, “I nahea makou i ike 
ai he kaikamahine kau?” 
A o ua Makaula nei, lilo ae Ja ia 1 enemi no ka poe nana na kai- 
kamahine i laweia imua o ke Alii. 
A no ka olelo huhu ana mai o ke Alii, i aku ua Makaula nei, “ Owau 
hookahi ka mea i imi ikaika i Haku no ka aina a puni na moku, o 
ua Haku la o ka aina, oia ua kaikamahine la a’u, a o na kaikamahine e 
ae a’u, he mau kaikuahine no ia no kuu Haku kane. 
“Ina e hele mai ua kaikamahine nei a’u a ku iloko o ke kai, he 
kaikoo ma ka moana, ina e ku ma ka aina, lulu ka makani, malu 
ka la, ua ka ua, kui ka hekili, olapa ka uwila, opaipai ka mauna, 
waikahe ka aina, pualena ka moana i ka hele a kuu kaikamahine 
Haku.” : 
A no keia olelo a ka Makaula, lilo iho la ia olelo ana i mea eehia 
no na kanaka a puni ka aha. Aka hoi, o ka poe nana na kaikamahine 
puupaa, aole o lakou oluolu. 
Nolaila, koi ikaika ae la lakou i ke Alii, e hoopaaia iloko o ka hale 
paehumu (Halepaahao), kahi e hoopaa ai i ko ke Alii poe lawehala. 
Ma ka manaopaa o kona poe enemi, hooholoia ae la ua Makaula 
nei e laweia iloko o kahi paa, a malaila oia e noho ai a make. 
Ma ka la o ua Makaula nei e hoopaaia’i, a ma ia po iho, ma ka 
wanaao, pule aku la oia i kona akua, a ma kona ano Makaula, ua hiki 
aku ka leo o kana pule imua o kona akua. A ma ka malamalama loa 
ana ae, ua weheia ka puka o ka hale nona, a hele aku la oia me kona 
ike oleia mai. 
